Diari Oficial de la Generalitat Valenciana


Sumari del DOGV 5114, del 14-10-2005 (2005/11097)

Informació pública de l'alternativa tècnica del programa d'actuació integrada dels terrenys inclosos en la unitat d'execució delimitada pel pla de reforma interior de millora carrer del periodista Gil Sumbiela.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5114

Data del DOGV
:   14-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11852


Organisme emissor
:   Prodaemi, SL

Tipus de document
:   Anunci

Informació pública de l'alternativa tècnica del programa d'actuació integrada dels terrenys inclosos en la unitat d'execució delimitada pel pla de reforma interior de millora carrer del periodista Gil Sumbiela. [2005/X11268]
  
El 2 de juny de 2005, a instància de la mercantil Prodaemi, SL, s'ha presentat davant l'Ajuntament de València l'alternativa tècnica del programa d'actuació integrada dels terrenys inclosos en la unitat d'execució delimitada pel plans de reforma interior de millora carrer del periodista Gil Sumbiela.
  
L'Alternativa Tècnica comprén la documentació següent: plantejament de la proposta, plans de reforma interior de millora, document d'homologació, projecte d'urbanització, escriptura de constitució de l'agrupació d'interés urbanístic, acords i estatuts.
  
Per a la seua tramitació pel procediment simplificat de l'article 48 de la Llei Reguladora de l'Activitat Urbanística, s'ha depositat una còpia de la dita alternativa tècnica en la notaria de Manuel A. Roda Pérez, sítia a València, carrer Roger de Llúria 28, procedint a la remissió d'avís als que consten en el cadastre com a titulars de drets afectats per l'actuació.
  
Es fa constar que durant el termini de 20 dies comptats des de la publicació del present anunci en el DOGV, qualsevol persona podrà comparéixer en la dita Notaria en horari de 10 a 14 hores, a fi d'obtindre a costa seua còpia, total o parcial, de l'acta o sol·licitar que esta li siga exhibida.
  
Igualment durant l'expressat termini de vint dies comptats des de la publicació en el DOGV, podran presentar-se en el Servici Municipal de Planejament (av. d'Aragó, 35), tant al·legacions com Alternatives Tècniques que pretenguen competir amb l'exposada al públic, quedant prorrogat el termini per vint dies addicionals si en els deu primers d'informació pública alguna persona, prestant-ne caució per un import de 3.005 euros, es comprometera de presentar una Alternativa Tècnica substancialment diferent de la inicial.
  
En els cinc dies següents al venciment del termini d'informació pública, qualsevol persona podrà presentar en l'Oficina de Contractació de la Corporació (Plaça de l'Ajuntament), proposicions jurídiques i econòmiques en plica tancada a qualsevol de les Alternatives Tècniques presentades, i l'acte d'obertura de les que s'hi presenten tindrà lloc el següent dia hàbil a l'acabament d'este termini, llevat que siga dissabte, i en este cas es traslladarà al següent dia hàbil. Totes les actuacions podran ser objecte de consulta i al·legació pels interessats durant els deu dies següents a l'acte d'obertura de pliques; així mateix durant tot el procediment podran ser objecte de pública consulta en el Servici de Planejament, les al·legacions i Alternatives Tècniques que s'hi vagen presentant.
  
La publicació de la present resolució servix d'anunci als afectats desconeguts o aquells dels que la direcció dels quals no constara o constara erròniament en la base de dades cadastrals, de conformitat amb el que establix l'article 59.5 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú.-